Consilium centrale Iudaeorum Germaniae
Consilium centrale Iudaeorum Germaniae (Theodisce Zentralrat der Juden in Deutschland, acronymo ZdJ) est summa foederatio communitatum unionumque Iudaeorum in Germania. Consilium centrale Iudaeorum Germaniae die 19 Iulii 1950 conditum est Francofurti ad Moenum, post consilium centrale zonae occupationis Americanae Germaniae iam mense Iulii 1945. Ante dictaturam nazisticam exstabant plurimae consociationes, sicut Unio communitatum Germano-Israelitica (Deutsch-Israelitischer Gemeindebund – DIGB) condita anno 1869 et Consociatio centralis civium Germanicorum fidei Iudaicae (Central-Verein deutscher Staatsbürger jüdischen Glaubens – CV) condita anno 1893. Decennio 201 evenit disputatio inter Consilium centrale – magis orthodoxum – et Unionem Iudaeorum progressivorum Germaniae (Union progressiver Juden in Deutschland), sed nunc sedata est et nonnullae unionum sodalium Consilii centralis uniones progressivae nuper acceptae sunt.